ข้อบัญญัติองค์การบริหารส่วนตำบลโคกเคียนข้อบัญญัติองค์การบริหารส่วนตำบลโคกเคียนเรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่องค์การบริหารส่วนตำบลโคกเคียนอำเภอเมืองนราธิวาสจังหวัดนราธิวาสพ.ศ. ๒๕๕๘ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร ( ฉบับที่ ๒) พ.ศ. ๒๕๓๕และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลโคกเคียนโดยความเห็นชอบของสภาองค์การบริหารส่วนตำบลโคกเคียน และนายอำเภอเมืองนราธิวาสจึงออกข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลโคกเคียน เรื่อง กำหนดบริเวณห้ามก่อสร้างดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่องค์การบริหารส่วนตำบลโคกเคียนอำเภอเมืองนราธิวาส จังหวัดนราธิวาส พ.ศ. ๒๕๕๘ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในข้อบัญญัตินี้บริเวณที่ ๑ หมายความว่าพื้นที่ในบริเวณดังต่อไปนี้ด้านเหนือ จดเส้นตั้งฉากกับศูนย์กลางทางหลวงชนบทนธ. ๔๐๐๗ (ตอน ๑) ที่จุดซึ่งทางหลวงชนบท นธ. ๔๐๐๗ (ตอน ๑) บรรจบกับถนนไม่ปรากฏชื่อไปทางทิศตะวันตกเฉียงเหนือ ตามแนวทางหลวงชนบท นธ. ๔๐๐๗ (ตอน ๑) เป็นระยะ ๓,๗๕๐ เมตรด้านตะวันออก จดเส้นขนาน ระยะ ๒๐๐ เมตร กับศูนย์กลางทางหลวงชนบท นธ. ๔๐๐๗ (ตอน๑) เส้นขนาน ระยะ ๒๐๐ กับถนนพนาสณฑ์ ถนนไม่ปรากฏชื่อและศูนย์ราชการจังหวัดนราธิวาสด้านใต้ จดเส้นขนานระยะ ๒๐๐ เมตร กับศูนย์กลางทางหลวงชนบท นธ. ๔๐๐๗ (ตอน ๒) และแนวเส้นแบ่งเขตการปกครองระหว่างตำบลโคกเคียนและตำบลลำภู อำเภอเมืองนราธิวาส จังหวัดนราธิวาสด้านตะวันตก จดริมถนนไม่ปรากฏชื่อ ฟากตะวันออก และเส้นขนานระยะ ๑,๙๕๐ เมตร กับศูนย์กลางทางหลวงชนบท นธ. ๔๐๐๗ (ตอน ๑)บริเวณที่ ๒หมายความว่า พื้นที่ในบริเวณดังต่อไปนี้ด้านเหนือ จดเส้นขนาน ระยะ ๒๐๐ เมตรกับศูนย์กลางถนนพนาสณฑ์ และถนนไม่ปรากฏชื่อด้านตะวันออก จดเส้นขนาน ระยะ ๒๐๐ เมตร กับศูนย์กลางทางหลวงชนบท นธ. ๔๐๐๗ (ตอน๑)ด้านใต้ จดแนวเส้นแบ่งเขตการปกครองระหว่างตำบลโคกเคียนและเทศบาลเมืองนราธิวาส อำเภอเมืองนราธิวาสด้านตะวันตก จดเส้นขนาน ระยะ ๒๐๐ เมตร กับศูนย์กลางทางหลวงชนบทนธ. ๔๐๐๗ (ตอน ๑) และศูนย์ราชการจังหวัดนราธิวาสทั้งนี้ บริเวณที่ ๑ บริเวณที่ ๒ปรากฏตามแผนที่ท้ายข้อบัญญัตินี้ข้อ ๔ ให้กำหนดพื้นที่บางส่วนในท้องที่องค์การบริหารส่วนโคกเคียนภายในบริเวณแนวเขตตามแผนที่ท้ายข้อบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้(๑) ภายในบริเวณที่ ๑ ห้ามบุคคลใดก่อสร้างอาคาร ดังต่อไปนี้(๑.๑) อาคารสถานบริการตามกฎหมายว่าด้วยสถานบริการ(๑.๒) อาคารสถานที่ตั้งของโรงภาพยนตร์ ร้านเกมหรือร้านคาราโอเกะตามกฎหมายว่าด้วยภาพยนตร์และวีดีทัศน์(๑.๓) โรงแรมตามกฎหมายว่าด้วยโรงแรม(๒) ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(๒.๑) อาคารสถานบริการตามกฎหมายว่าด้วยสถานบริการ(๒.๒) อาคารสถานที่ตั้งของโรงภาพยนตร์ ร้านเกมหรือร้านคาราโอเกะตามกฎหมายว่าด้วยภาพยนตร์และวีดีทัศน์(๒.๓) โรงแรมตามกฎหมายว่าด้วยโรงแรมเว้นโรงแรมที่มีจำนวนห้องพักมากกว่า ๕๐ ห้องขึ้นไป และให้บริการเฉพาะห้องพักหรือสถานที่สำหรับบริการอาหาร หรือสถานที่ประกอบอาหาร หรือห้องประชุมสัมมนาข้อ ๕ ภายในบริเวณพื้นที่ที่กำหนดตามข้อ๓ ห้ามบุคคลใดดัดแปลงหรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามที่กำหนดในข้อ ๔ข้อ ๖ อาคารที่มีอยู่แล้วในบริเวณพื้นที่ที่กำหนดตามข้อ๓ก่อนหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗ อาคารที่ได้รับใบอนุญาตหรือใบแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้างดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ ให้นายกองค์การบริหารส่วนตำบลโคกเคียนรักษาการตามข้อบัญญัตินี้ประกาศณ วันที่ ๓๑ มีนาคม พ.ศ. ๒๕๕๘รุสลันอารงนายกองค์การบริหารส่วนตำบลโคกเคียน[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลโคกเคียนเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่องค์การบริหารส่วนตำบลโคกเคียนอำเภอเมืองนราธิวาส จังหวัดนราธิวาส พ.ศ. ๒๕๕๘(ดูข้อมูลจากภาพกฎหมาย)ปริยานุช/ผู้จัดทำ๒๑ กรกฎาคม๒๕๕๘ปัญจพร/ผู้ตรวจ๒๑ กรกฎาคม๒๕๕๘[๑] ราชกิจจานุเบกษาเล่ม ๑๓๒/ตอนที่ ๗๐ ง/หน้า ๑๔๘/๑๖ กรกฎาคม ๒๕๕๘